Valtioneuvoston päätös Alavuden kunnan Rantatöysän kylään kuuluvien Lahnanen ja Tuuri nimisten talojen siirtämisestä kirkollisessa ja kameraalisessa suhteessa Töysän kuntaan
Suomen asetuskokoelma 292/1925.

Valtioneuvoston päätös

Alavuden kunnan Rantatöysän kylään kuuluvien Lahnanen ja Tuuri

nimisten talojen siirtämisestä kirkollisessa ja kameraalisessa

suhteessa Töysän kuntaan.

Annettu Helsingissä, 24 päivänä syyskuuta 1925.

___

  Valtioneuvosto on Turun arkkihiippakunnan tuomiokapitulin esityksen johdosta päättänyt, että Alavuden kunnan Rantatöysän kylään kuuluvat, mutta Töysän kunnan rajojen sisällä olevat perintötalot Lahnanen N:o 22 ja Tuuri N:o 23 siirretään

kirkollisessa suhteessa Alavuden seurakunnasta Töysän seurakuntaan, niin pian kuin se voi tapahtua Alavuden seurakunnassa huhtikuun 24 päivänä 1925 palvelleen vakinaisen papiston, heidän oikeudenomistajainsa ja eräissä tapauksissa kirkollisviraston leski- ja orpokassan oikeuksia palkansaantiin loukkaamatta sekä ehdolla, ettei mikään kirkollisen omaisuden jako tule kysymykseen, ja

kameraalisessa suhteessa Alavuden kunnasta Töysän kuntaan, mutta että siirto kameraalisessa suhteessa on toimeenpantava vasta sen jälkeen, kuin kirkollinen siirto on tapahtunut.

Samalla on valtioneuvosto määrännyt, että Vaasan läänin maaherran on, sittenkun siirto kirkollisessa suhteessa on toimeenpantu, siitä ilmoitettava valtioneuvostolle sen ajankohdan määräämistä varten, jolloin siirtäminen kameraalisessa suhteessa on toteutettava.

Helsingissä, 24 päivänä syyskuuta 1925.

Valtiovarainministeri H. M. J. Relander.

Esittelijäneuvos Oskar Silén.

</div>

Katso myös
 Valtioneuvoston päätös ajasta, jolloin Alavuden kunnan Rantatöysän kylään kuuluvat Lahnanen ja Tuuri nimiset talot ovat siirrettävät kameraalisessa suhteessa Töysän kuntaan kuuluviksi

Kuntajaon muutokset 1925
Seurakuntajaon muutokset 1925